Komission kertomus Euroopan parlamentille ja neuvostolle EMOTR:n tukiosaston menojen kehityksestä - Varojärjestelmä nro 1/2003 ja nro 2/2003 /* SEK/2003/0410 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 1/2003 ja nro 2/2003 SISÄLLYSLUETTELO 1. MÄÄRÄRAHAT 2. KUUKAUSITTAISTEN MENOJEN KOKONAISKEHITYS 3. MÄÄRÄRAHOJEN ALUSTAVA KÄYTTÖ 4. SELVITYSOSA 5. PÄÄTELMÄT LIITE 1 Menoprofiilin laatimisesta varainhoitovuodeksi 2003 1. Johdanto 2. Laskentamenetelmä - Yleissääntö 3. Poikkeuksia yleissäännöstä LIITE 2 Menoprofiili 2003 - kumulatiiviset prosenttiosuudet 1. MÄÄRÄRAHAT 1.1. Rahoitusnäkymien otsakkeen 1 (Maatalous) talousarviomäärärahat vuonna 2003 1.1.1. Hyväksytty talousarvio Euroopan parlamentin joulukuussa 2002 hyväksymät määrärahat ovat rahoitusnäkymien otsakkeen 1 osalta 44 780,45 miljoonaa euroa (luvun B0-40 18,0 milj. euroa mukaan luettuina). YMP-toimenpiteet-alaotsakkeen (alaotsake 1a, joka koskee osastoja B1-1-B1-3) määrärahat ovat 40 082,45 miljoonaa euroa eli 2 597,5 miljoonaa euroa alle 6. toukokuuta 1999 tehdyssä toimielinten välisessä sopimuksessa [1] vahvistetun enimmäismäärän. [1] Euroopan parlamentin, neuvoston ja komission välillä 6. toukokuuta 1999 tehty toimielinten välinen sopimus talousarviota koskevasta kurinalaisuudesta ja talousarviomenettelyn parantamisesta (1999/C 172/01). Maaseudun kehittäminen -alaotsakkeen (alaotsake 1b, joka koskee osastoa B1-4) määrärahat ovat 4 698,0 miljoonaa euroa, mikä vastaa toimielinten välisen sopimuksen enimmäismäärää. Lukuun B0-40 (alustavat määrärahat) otettu 18,0 miljoonan euron määräraha on käytettävissä vasta siirron jälkeen. Nämä määrärahat varattiin seuraaville momenteille: >TAULUKON PAIKKA> 1.1.2. Budjettimenettely Alustava talousarvioesitys (ATE) Komissio laati vuoden 2003 ATE:n ja esitti sen budjettivallan käyttäjälle huhtikuussa 2002. EMOTR:n tukiosastolle ehdotetut määrärahat olivat yhteensä 45 117,8 miljoonaa euroa, joista 40 419,85 miljoonaa oli alaotsakkeelle 1a (2 260,1 milj. euroa alle tämän alaotsakkeen enimmäismäärän) ja 4 698,0 miljoonaa euroa alaotsakkeelle 1b (vastaa enimmäismäärää). Talousarvioesitys (TAE) Neuvosto hyväksyi vuoden 2003 TAE:n heinäkuussa 2002. Neuvosto vähensi alaotsakkeen 1a määrärahoja 288,0 miljoonan euron tasaleikkauksella vuoden 2003 ATE:n määrärahoihin verrattuna. EMOTR:n tukiosaston kokonaismäärärahat olivat siis 44 829,8 miljoonaa euroa. Määrä koostui 40 131,8 miljoonasta eurosta alaosakkeelle 1a ja 4 698,0 miljoonasta eurosta alaotsakkeelle 1b. Oikaisukirjelmä Komissio hyväksyi vuoden 2003 ATE:n oikaisukirjelmän nro 3/2003 vuoden 2002 lokakuun lopussa. Oikaisukirjelmässä otettiin huomioon maatalouden eri alojen viimeaikaisin taloudellinen kehitys ja markkinaennusteet sekä vuoden 2003 ATE:n laatimisen jälkeen annetut maatalousalan uudet säädökset. Nämä seikat aiheuttivat 44 780,4 miljoonan euron määrärahatarpeen, toisin sanoen määrärahojen tarve väheni 337,4 miljoonaa euroa verrattuna vuoden 2003 ATE:n määrärahoihin. Oikaisukirjelmässä varattiin alaotsakkeelle 1a 40 082,4 miljoonaa euroa, mikä oli 2 597,5 miljoonaa euroa alle enimmäismäärän. Alaotsakkeelle 1b varattiin 4 698,0 miljoonaa euroa, mikä vastasi enimmäismäärää. Vuoden 2003 talousarvion hyväksyminen Kolmen toimielimen välisen sovittelun jälkeen vuoden 2003 talousarvio hyväksyttiin joulukuussa komission vuoden 2003 ATE:n oikaisukirjelmässä nro 3/2003 tekemien ehdotusten mukaisesti (ks. lisätietoja 1.1.1 kohdasta). 2. KUUKAUSITTAISTEN MENOJEN KOKONAISKEHITYS Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tämä tilanne vastaa jäsenvaltioille 16. päivästä lokakuuta 31. päivään joulukuuta 2002 aiheutuneita menoja. Tämän kertomuksen liitteessä selvitetään menoprofiilin laatiminen yksityiskohtaisesti. 2.1. Alaotsake 1a: YMP >TAULUKON PAIKKA> 2.2. Alaotsake 1b: Maaseudun kehittäminen >TAULUKON PAIKKA> 3. MÄÄRÄRAHOJEN ALUSTAVA KÄYTTÖ Seuraavissa taulukoissa esitetään määrärahojen alustava käyttö varainhoitovuoden 2003 ensimmäisten kahden kuukauden aikana. >TAULUKON PAIKKA> >TAULUKON PAIKKA> 4. SELVITYSOSA 4.1. Määrärahojen täytäntöönpano helmikuussa 2003 Talousarvion määrärahojen täytäntöönpano rahoitusnäkymien otsakkeen 1 osalta helmikuussa 2003 (jäsenvaltioiden menot 16. lokakuuta-31. joulukuuta 2002) on 24 689,6 miljoonaa euroa eli 55,1 prosenttia määrärahoista. Menot ovat - 1 338,7 miljoonaa euroa indikaattorin yläpuolella alaotsakkeessa 1a (perinteiset EMOTR:n tukiosaston menot ja eläinlääkintämenot) ja - 59,6 miljoonaa euroa indikaattorin yläpuolella alaotsakkeessa 1b (maaseudun kehittäminen). 4.2. Valuuttoihin vaikuttavat tekijät Dollarin pariteetti euroon nähden Edellisessä kohdassa mainituissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2003 maatalousbudjetin oikaisukirjelmää laadittaessa perustana oli vuoden 2002 heinä-syyskuun keskimääräinen dollarin pariteetti eli 1 EUR = 0.98 $. Dollarin keskikurssi 1. elokuuta-31. joulukuuta 2002 oli 1 EUR = $ 0,99 eli hieman vuoden 2003 budjetin laatimisessa käytettyä kurssia korkeammalla. 4.3. Markkinoihin vaikuttavat tekijät Alaotsake 1a Alaotsakkeen 1 a täytäntöönpanovauhti on indikaattorin yläpuolella sekä kasvi- että eläintuotteiden alalla. Kasvituotteiden alalla ylikäyttö johtuu ensisijaisesti peltokasveista ja oliiviöljystä. Eläintuotteiden osalta ylikäyttö liittyy pääasiassa lampaanlihaan. Liitännäismenojen osalta talousarvion luvussa B1-39 on ylikäyttöä, jota komissio tutkii parhaillaan, koska se saattaa johtua jäsenvaltioiden ilmoittamien menojen kirjaamisesta väärälle alamomentille. Tämän vuoksi seuraavat selvitykset ovat tarpeen: Luku B1-10: Peltokasvit // Ero: + 673 milj. euroa ( + 3,0%) // (menot: 15 402 milj. euroa) (indikaattori: 14 729 milj. euroa) Varainhoitovuoden alussa suurin osa tämän luvun maksuista liittyy suorien tukien maksuihin, jotka on suoritettava 16. marraskuuta 2002 ja 31. tammikuuta 2003 välisenä aikana. Määrärahojen ylikäyttö indikaattorin tasoon nähden merkitsee sitä, että jotkut jäsenvaltiot ovat nopeuttaneet näiden tukien maksuvauhtia. Tässä vaiheessa tämän ylikäytön katsotaan olevan väliaikaista. Luku B1-12: Oliiviöljy // Ero: + 182 milj. euroa ( + 7,8%) // (menot: 1 783 milj. euroa) (indikaattori: 1 601 milj. euroa) Tämä ylikäyttö johtuu oliiviöljyn tuotantotukien ennakkomaksujen maksutahdin nopeutumisesta indikaattoriin verrattuna. Tilanteen odotetaan tasoittuvan tulevina kuukausina tässä toimenpiteessä tuettavien, ennakolta määritettyjen oliiviöljyn enimmäismäärien perusteella. Luku B1-22: Lampaan- ja vuohenliha // Ero: + 464 milj. euroa ( + 25,7%) // (menot: 1 286 milj. euroa) (indikaattori: 822 milj. euroa) Tämän järjestelmän uusien sääntöjen mukaisille maksuille on laadittu lineaarinen profiili 16. lokakuuta 2002 ja 31. maaliskuuta 2003 väliseksi ajaksi. Tämä ylikäyttö johtuu jäsenvaltioiden lampaan- ja vuohenlihapalkkioiden maksutahdin nopeutumisesta menoprofiilin indikaattoriin verrattuna. Tilanne on kuitenkin väliaikainen, ja sen odotetaan tasoittuvan myöhemmin, koska jäsenvaltiot voivat uusien sääntöjen mukaisesti maksaa kyseisen palkkion vain kullekin asianomaiselle jäsenvaltiolle ennakolta määritettyjen palkkio-oikeuksien enimmäismäärän mukaan. 5. PÄÄTELMÄT Määrärahojen täytäntöönpano 28. helmikuuta 2003 Määrärahojen täytäntöönpano helmikuussa 2003 (jäsenvaltioiden menot 16. lokakuuta-31. joulukuuta 2002) osoittaa ylikäyttöä alaotsakkeessa 1a. Ylikäyttö liittyy tiettyihin yksittäisiin talousarvion lukuihin, ja tässä vaiheessa sen arvioidaan olevan väliaikaista. Alaotsakkeen 1b ylikäyttö on vähäistä eikä edellytä lisäselvityksiä tässä vaiheessa. LIITE 1 Menoprofiilin laatimisesta varainhoitovuodeksi 2003 1. JOHDANTO Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 7 artiklan säännöksissä komissio velvoitetaan panemaan täytäntöön tehokas varojärjestelmä EMOTR:n tukiosaston menojen kehityksen osalta kullekin talousarvion luvulle. Tätä varten se esittää Euroopan parlamentille ja neuvostolle kuukausikertomuksia tosiasiallisten menojen kehityksestä suhteessa määriteltyyn menoprofiiliin. Komissio laatii profiilit kullekin talousarvion luvulle niin pian kuin talousarviota koskevat tiedot ovat käytettävissä. Ne perustuvat tapauksen mukaan kolmen edeltävän vuoden kuukausittaisten menojen keskiarvoon. 2. Laskentamenetelmä - Yleissääntö Käytetyssä menetelmässä profiilit muodostetaan luvuittain alamomenteista saatujen tietojen perusteella seuraavasti (katso liite 1). a) Kolmen edellisen varainhoitovuoden menot mukautetaan tarvittaessa tulevan varainhoitovuoden budjettinimikkeistöön. Kunkin päätetyn varainhoitovuoden osalta lasketaan profiili kumulatiivisina prosenttiosuuksina talousarvion alimmalla tasolla (alamomentti tai momentti). b) Kunkin budjettikohdan pitkän ajan profiili vastaa kunkin varainhoitovuoden vastaavien kuukausien prosenttiosuuksien aritmeettista keskiarvoa. c) Kertomalla näin saatu prosenttimäärä kyseisen varainhoitovuoden budjettikohdan määrärahoilla saadaan määrättynä aikana normaaliksi katsottava menojen määrä alamomentille. d) Ylemmällä tasolla indikaattori saadaan laskemalla yhteen perustasojen määrät (luku = kunkin alamomentin määrien summa). Näiden määrien prosenttiosuuksista suhteessa kunkin luvun talousarvioon saadaan kyseisen luvun osalta profiili. Siinä otetaan näin huomioon alempien tasojen painotus (momentit ja alamomentit). Jos sääntelyn mukaisille maksuille on asetettu määräaikoja, profiilin on vastattava näitä määräaikoja. 3. Poikkeuksia yleissäännöstä Profiili laaditaan yleensä edellä 2 kohdassa esitettyjen sääntöjen mukaan. Tästä säännöstä on kuitenkin poikettava erityisesti seuraavissa tapauksissa: a) Jos jonkin budjettikohdan pitkän ajan tiedoissa on täysin tilapäisiä piirteitä, tehdään tarvittavat oikaisut. b) Jos jonkin budjettikohdan yhtä tai kahta varainhoitovuotta koskevia tietoja pidetään edustavampina kuin pitkän ajan profiilia, profiili lasketaan ainoastaan kyseisen tai kyseisten varainhoitovuosien perusteella. c) Jos jonkin budjettikohdan pitkän ajan tiedot eivät erityisistä tapahtumista johtuen vastaa menojen ennustettavaa aikataulua (uusi kohta, sääntelyn tai maksumääräaikojen muutokset) laaditaan uusia seikkoja sisältäviin oletuksiin perustuva teoreettinen profiili. d) Ottaen huomioon, että varainhoitovuoden lopussa tapahtuvalla arvonalennuksella on huomattava vaikutus menojen aikatauluun ja että kyseinen arvonalennus vaihtelee suuresti varainhoitovuodesta toiseen, julkisen varastoinnin menoja koskevien alamomenttien osalta on laskettava pitkän ajan profiili, jossa tämä jätetään ottamatta huomioon. Kyseistä arvonalennusta koskeva budjettiarvio vuoden 2003 osalta on sisällytetty varainhoitovuoden viimeisen kuukauden ennustettavissa oleviin menoihin, jolloin saadaan kyseisten budjettikohtien lopullinen profiili. e) Sellaisten alamomenttien osalta, jotka liittyvät takaisinperintään petos- tai väärinkäytöstapauksissa, on järkevintä laatia lineaarinen profiili, koska petoksia ja väärinkäytöksiä ei voida ennakoida. Seuraavassa selvitetään näitä poikkeuksia kunkin kyseisen alamomentin osalta. Luku 10 - Peltokasvit B1-1001 - Tuet ohranjyville ja maltaille Koska vuosi 2002 ei ollut määrärahojen puuttumisen vuoksi edustava, profiili on laadittu vuosien 2000 ja 2001 keskiarvon perusteella. B1-1013 - Muut julkiseen varastointiin liittyvät kulut Koska mikään aiemmista kolmesta vuodesta ei ollut edustava, koko vuodeksi on laadittu lineaarinen profiili. B1-1014 - Varastojen arvon aleneminen Koska menot koskevat ajanjaksoa marraskuusta toukokuuhun (toukokuu mukaan luettuna), profiili on laadittu lineaarisesti vain kyseisen jakson osalta. B1-1040 - Tuki maissin perusviljelyalan tuottajille B1-1041 - Tuki viljan tuottajille maissin perusviljelyalan ulkopuolella B1-1042 - Tuki soijapapujen sekä rapsin ja auringonkukan siementen tuottajille B1-1043 - Tuki herneiden, härkäpapujen ja makean lupiinin tuottajille B1-1044 - Tuki muun kuin kuitupellavan siementen tuottajille B1-1045 - Ylimääräinen tuki durumvehnälle: perinteiset alueet B1-1047 - Tuki nurmisäilörehulle B1-1049 - Vapaaehtoinen kesanto B1-1050 - Tuki maissin perusviljelyalan tuottajille B1-1051 - Tuki viljan tuottajille maissin perusviljelyalan ulkopuolella B1-1052 - Tuki soijapapujen sekä rapsin ja auringonkukan siementen tuottajille B1-1053 - Tuki herneiden, härkäpapujen ja makean lupiinin tuottajille B1-1054 - Tuki muun kuin kuitupellavan siementen tuottajille B1-1056 - Ylimääräinen tuki durumvehnälle: perinteiset alueet B1-1057 - Ylimääräinen tuki durumvehnälle: muut kuin perinteiset alueet B1-1058 - Tuki nurmisäilörehulle B1-1060 - Hehtaaritukeen liittyvän maan viljelykäytöstä poistaminen Asetuksessa (EY) N:o 1251/1999 muutetaan alamomenttien B1-1040-B1-1049 sekä B1-1050-B1-1060 osalta markkinointivuoden 2000/2001 ja sitä seuraavien markkinointivuosien maksuaikoja, ja sen vuoksi kolmen edellisen varainhoitovuoden keskiarvo ei ole uudessa tilanteessa edustava. Menoprofiili on sen vuoksi laadittu vuosien 2001 ja 2002 perusteella. Alamomenttien B1-1047, B1-1056 ja B1-1058 osalta indikaattori perustuu kuitenkin vain vuoteen 2002, koska vuosi 2001 ei ollut edustava. On huomattava, että eräiden alamomenttien (B1-1045, B1-1051 ja B1-1056) indikaattoria laadittaessa on otettu huomioon Saksalle ja Italialle vuoden 2002 syys- ja lokakuussa maksetut ennakot (vuoden 2003 talousarvio). Luku 14 - Kuitukasvit ja silkkiäistoukat B1-1401 - Pitkien pellavakuitujen jalostustuki B1-1403 - Lyhyiden pellavakuitujen ja hamppukuitujen jalostustuki Koska aiemmat vuodet eivät olleet edustavia, profiili on laadittu lineaarisesti vuoden 2002 marraskuun ja vuoden 2003 heinäkuun väliselle ajalle 96 prosentille talousarviosta. Jäljelle jäävä 4 prosenttia jakautuu vuoden 2003 loppuosalle. Luku 15 - Hedelmät ja vihannekset B1-1509 - Muut Menoprofiili on laadittu vuoden 2002 perusteella. Luku 16 - Viinialan tuotteet B1-1611 - Viinin tislaus (Asetus (EY) N:o 1493/1999) Vuoden 2000 elokuussa voimaan tulleiden uusien sääntöjen vuoksi profiili on laadittu varainhoitovuosien 2001 ja 2002 tietojen perusteella. B1-1625 - Yksityisen varastoinnin tuki Koska vuosien 2000 ja 2001 täytäntöönpano ei ole edustava, profiili perustuu vuoteen 2002. B1-1650 - Viinitarhojen rakenneuudistukseen ja uusiin lajikkeisiin siirtymiseen liittyvät toimet Koska vuosien 2000 ja 2001 täytäntöönpanotasot eivät ole edustavia, profiili perustuu vuoteen 2002. Luku 17 - Tupakka B1-1750 - Yhteisön tupakka-alan rahasto - Euroopan unionin suorittamat suorat maksut Koska kolme aiempaa vuotta eivät olleet edustavia, profiili on laadittu lineaarisesti. B1-1751 - Yhteisön tupakka-alan rahasto - jäsenvaltioiden suorittamat suorat maksut Koska kolme aiempaa vuotta eivät olleet edustavia, profiili on laadittu lineaarisesti. Luku 18 - Muut kasvialat tai -tuotteet B1-1858 - Riisin hehtaarituki Koska vuodet 2000 ja 2001 eivät ole edustavia, profiili perustuu vuoteen 2002. Luku 20 - Maito ja maitotuotteet B1-2011 - Julkiseen varastointiin liittyvät tekniset kulut B1 2012 - Julkiseen varastointiin liittyvät rahoituskulut B1-2013 - Muut julkiseen varastointiin liittyvät kulut B1-2014 - Varastojen arvon aleneminen Edellä olevien neljän alamomentin profiili on laadittu lineaarisesti koko vuodeksi. B1-2034 - Varastojen arvon aleneminen Profiili on laadittu lineaarisesti koko vuodeksi. B1-2099 - Muut Profiili on laadittu lineaarisesti koko vuodeksi. Luku 21 - Naudanliha B1-2100 - Naudanlihan vientituet (teurastetut eläimet) B1-2101 - Naudanlihan vientituet (elävät eläimet) Alamomentin B1-2101 profiili perustuu eläviä eläimiä koskevien alakohtien kolmen viimeksi kuluneen vuoden keskimääräiseen täytäntöönpanoon. Alamomentin B1-2100 profiili perustuu muun naudanlihan viennin (kuolleet eläimet) keskimääräiseen täytäntöönpanoon. B1-2111 - Julkiseen varastointiin liittyvät tekniset kulut B1-2112 - Julkiseen varastointiin liittyvät rahoituskulut B1-2113 - Muut julkiseen varastointiin liittyvät kulut Profiili on laadittu lineaarisesti koko vuodeksi. B1-2120 - Emolehmäpalkkiot B1-2121 - Emolehmälisäpalkkiot B1-2122 - Erityispalkkiot B1-2124 - Teurastuspalkkiot Profiili perustuu vuosiin 2001 ja 2002, koska kyseisenä kahtena vuotena voitiin maksaa vain 80 prosentin ennakoita. B1-2127 - Pakkoteurastusohjelma Profiili on laadittu lineaarisesti koko vuodeksi, koska aiemmat vuodet eivät ole edustavia. B1-2128 - Lisämaksut Profiili perustuu kahden viimeksi kuluneen vuoden eli vuosien 2001 ja 2002 keskiarvoon, koska vuosi 2000 ei ollut edustava. B1-2129 - Muut interventiot Profiili on laadittu lineaarisesti koko vuodeksi, koska jäsenvaltioiden on maksettava vain tämän toimenpiteen jäljellä olevat määrät. Luku 22 - Lampaan- ja vuohenliha B1-2220 - Uuhi- ja vuohipalkkiot B1-2221 - Kiinteämääräinen lammas- ja vuohipalkkio epäsuotuisilla ja vuoristoisilla alueilla B1-2222 - Lampaan- ja vuohenliha-alan lisämaksut Profiili on laadittu lineaarisesti 16. lokakuuta 2002 ja 31. maaliskuuta 2003 väliselle ajanjaksolle, koska uusien sääntöjen mukaisesti maksut on suoritettava kyseisellä ajanjaksolla. Luku 23 - Sianliha B1-2302 - Poikkeukselliset markkinatoimenpiteet Profiili on laadittu lineaarisesti koko vuodeksi, koska mikään aiempi vuosi ei ole ollut edustava.Luku 30 - Tuet tietyille maataloustuotteiden jalostuksessa saataville tavaroille B1-3000 - Tuki viljoille, jotka viedään alkoholijuomina Koska sääntöjä muutettiin heinäkuussa 2000, profiili on laskettu varainhoitovuosien 2001 ja 2002 perusteella. B1-3012 - Rasvaton maito ja muut maitotuotteet Koska vuodet 2000 ja 2002 eivät olleet edustavia, profiili perustuu vuoden 2001 täytäntöönpanoon. Luku 31 - Elintarvikeapuohjelmat B1-3100 - Maataloustuotteiden jakelu yhteisön vähäosaisille Koska vuodet 2000 ja 2001 eivät ole edustavia, profiili perustuu vuoden 2002 täytäntöönpanoon. Luku 32 - Syrjäisimpiä alueita ja Egeanmerta koskevat ohjelmat B1-3201 - Muut toimenpiteet B1-3221 - Muut toimenpiteet Koska vuosi 2002 ei ole edustava (ohjelmat hyväksyttiin vuoden 2002 lopulla), profiili perustuu vuosiin 2000 ja 2001. Luku 33 - Eläinlääkintä- ja kasvinsuojelutoimenpiteet B1-330 - Eläintautien hävittämistä ja seurantaa koskevat ohjelmat (PO SANCO) B1-331 - Muut toimet eläinlääkintäalalla (PO SANCO) B1-332 - Hätärahasto (PO SANCO) B1-333 - Kasvinsuojelutoimet (PO SANCO) Koska kyseessä ovat suorat tuet, profiili laaditaan vuoden 2003 menoarvion perusteella. B1-333A - Kasvinsuojelutoimet - Hallinnolliset menot Koska kyseessä ovat hallinnolliset menot, alamomenttia ei ole otettu huomioon profiilia laadittaessa. Luku 36 - Valvonta- ja torjuntatoimet emotr:n tukiosaston alalla B1-3600 - Oliivirekisteri - Paikkatietojärjestelmä B1-3602 - Muut toimenpiteet Profiili on 100 prosenttia vuoden 2003 helmikuun menoista. B1-361A -Valvonta- ja torjuntatoimet - Yhteisön suorat maksut - Hallinnolliset menot Koska kyseessä ovat hallinnolliset menot, alamomenttia ei ole otettu huomioon profiilia laadittaessa. Luku 38 - Myynninedistämistoimet B1-3800 - Toimet Euroopan unionin alueella B1-3801 - Toimet kolmansissa maissa Profiili on laadittu lineaarisesti koko vuodeksi, koska vuonna 2002 hyväksyttiin uusia ohjelmia. B1-3810 - Toimet Euroopan unionin alueella B1-3811 - Toimet kolmansissa maissa Profiili perustuu vuosiin 2001 ja 2002, koska vuosi 2000 ei ollut edustava. B1-3820 - Yhteistä maatalouspolitiikkaa koskevat tiedotustoimet Profiili perustuu vuoteen 2001, koska vuodet 2000 ja 2002 eivät olleet edustavia. Luku 39 - Muut toimenpiteet B1-3910 - Pienviljelijöiden suoran tuen järjestelmä Koska tämän toimenpiteen maksut on suoritettava 1. marraskuuta 2002 ja 30. kesäkuuta 2003 välisellä ajanjaksolla, profiili on laadittu lineaarisesti koko kyseiselle jaksolle. Luku 40 - maaseudun kehittäminen B1-4000 - Maatilainvestoinnit B1-4010 - Nuorten viljelijöiden aloitustuki B1-4020 - Koulutus B1-4030 - Varhaiseläke (uusi järjestelmä) B1-4040 - Epäsuotuisat alueet B01-4050 - Maatalouden ympäristötoimenpiteet (uusi järjestelmä) B1-4060 - Maataloustuotteiden jalostuksen ja kaupan pitämisen parantaminen B01-4070 - Metsätalous B1-4071 - Metsätalous (uusi järjestelmä, muut) B01-4080 - Tärkeimmät maataloutta koskevat toimenpiteet B1-4081 - Muut toimenpiteet B01-4091 - Arviointi B1-4092 - Siirtymätoimenpiteet Kaikkien näiden alamomenttien profiili on laadittu vuosien 2001 ja 2002 perusteella. >TAULUKON PAIKKA>